CELEX: 32020R1369
Language: ro
Date: 2020-09-29 00:00:00
Title: Regulamentul de punere în aplicare (UE) 2020/1369 al Comisiei din 29 septembrie 2020 de modificare a anexei I la Regulamentul (CEE) nr. 2658/87 al Consiliului privind Nomenclatura tarifară și statistică și Tariful vamal comun

2.10.2020   
               
               
                  RO
               
               
                  Jurnalul Oficial al Uniunii Europene
               
               
                  L 319/2
               
            
         REGULAMENTUL DE PUNERE ÎN APLICARE (UE) 2020/1369 AL COMISIEI
         din 29 septembrie 2020
         de modificare a anexei I la Regulamentul (CEE) nr. 2658/87 al Consiliului privind Nomenclatura tarifară și statistică și Tariful vamal comun
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (1), în special articolul 9 alineatul (1) litera (a),
         întrucât:
         
                     (1)
                  
                  
                     Regulamentul (CEE) nr. 2658/87 instituie o nomenclatură a mărfurilor (denumită în continuare „Nomenclatura combinată” sau „NC”) pentru a îndeplini, simultan, cerințele Tarifului vamal comun, ale statisticilor referitoare la comerțul exterior ale Uniunii și ale altor politici ale Uniunii privind importul sau exportul de mărfuri.
                  
               
                     (2)
                  
                  
                     Regulamentul respectiv instituie totodată un Tarif integrat al Uniunii Europene (denumit în continuare „TARIC”), care îndeplinește cerințele Tarifului vamal comun, ale statisticilor referitoare la comerțul exterior, ale politicilor comerciale, agricole și ale altor politici ale Uniunii privind importul sau exportul de mărfuri.
                  
               
                     (3)
                  
                  
                     Pentru ca Uniunea să poată monitoriza statisticile legate exclusiv de importul anumitor mărfuri, cel mai adecvat instrument este crearea de subpoziții statistice în TARIC; aceste coduri statistice TARIC sunt prevăzute în anexa 10, „Coduri statistice TARIC”, din partea a treia (Anexe tarifare) a anexei I la Regulamentul (CEE) nr. 2658/87.
                  
               
                     (4)
                  
                  
                     Uniunea este în continuare afectată de pandemia de COVID-19, astfel că cererea de anumite produse medicale în statele membre, în special de măști de protecție, este ridicată, iar importurile acestor mărfuri creează dificultăți suplimentare pentru autoritățile vamale.
                  
               
                     (5)
                  
                  
                     Creșterea utilizării și a cererii de măști de protecție în Uniune este semnificativă în situația actuală, în care statele membre luptă împotriva răspândirii COVID-19, iar importanța acestora va rămâne probabil ridicată în viitor.
                  
               
                     (6)
                  
                  
                     Pentru a facilita și a armoniza controalele vamale în statele membre la nivelul Uniunii, este necesar să se creeze subpoziții TARIC suplimentare care să corespundă unui nivel mai ridicat de detaliere pentru diferitele tipuri de măști de protecție, în funcție de capacitățile lor de filtrare. Aceste subpoziții suplimentare ar permite o diferențiere mai rapidă între produsele în cauză și alte produse de la aceeași subpoziție, limitând astfel impactul eventualelor întârzieri în lanțul de aprovizionare în timpul pandemiei.
                  
               
                     (7)
                  
                  
                     În plus, crearea acestor subpoziții TARIC suplimentare este necesară pentru a asigura o mai bună monitorizare a fluxurilor comerciale ale acestor măști de protecție.
                  
               
                     (8)
                  
                  
                     Aceste subpoziții TARIC suplimentare ar facilita, de asemenea, punerea în aplicare de către statele membre a Deciziei (UE) 2020/491 a Comisiei (2). Întrucât măștile de protecție se numără printre cele mai importate produse, identificarea lor specifică în TARIC ar permite accelerarea procesului de declarare prin diferențierea acestor produse de alte produse clasificate în prezent la aceeași subpoziție.
                  
               
                     (9)
                  
                  
                     Prin urmare, anexa 10 din partea a treia a anexei I la Regulamentul (CEE) nr. 2658/87 trebuie modificată în consecință.
                  
               
                     (10)
                  
                  
                     Pentru ca autoritățile vamale, care pun în aplicare Decizia (UE) 2020/491, să beneficieze de această măsură în cel mai scurt timp posibil și pentru a facilita lanțul de aprovizionare rapid al acestor produse, prezentul regulament trebuie, prin urmare, să intre în vigoare în regim de urgență.
                  
               
                     (11)
                  
                  
                     Măsurile prevăzute de prezentul regulament sunt conforme cu avizul Comitetului Codului Vamal,
                  
               ADOPTĂ PREZENTUL REGULAMENT:
         
            Articolul 1
            Anexa I la Regulamentul (CEE) nr. 2658/87 se modifică în conformitate cu anexa la prezentul regulament.
         
         
            Articolul 2
            Prezentul regulament intră în vigoare în ziua următoare datei publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 29 septembrie 2020.
            
               
                  Pentru Comisie,
               
               
                  Pentru Președinte,
               
               Gerassimos THOMAS
               
                  Director general
               
               
                  Direcția Generală Impozitare și Uniune Vamală
               
            
         
         
            (1)  JO L 256, 7.9.1987, p. 1.
         
            (2)  Decizia (UE) 2020/491 a Comisiei din 3 aprilie 2020 privind scutirea de taxe la import și exonerarea de TVA la importuri, acordate pentru mărfurile necesare pentru combaterea efectelor epidemiei de COVID-19 în cursul anului 2020 (JO L 103 I, 3.4.2020, p. 1).
      
      
         
            ANEXĂ
            Anexa I la Regulamentul (CEE) nr. 2658/87 se modifică după cum urmează:
            
                        1.
                     
                     
                        În partea a doua, secțiunea XI, capitolul 63, rândul referitor la codul NC 6307 90 98 se înlocuiește cu următorul text:
                        
                                    „6307 90 98 
                                 
                                 
                                    – – – – Altele  (*1)
                                    
                                 
                                 
                                    6,3
                                 
                                 
                                    —
                                 
                              
                  
                        2)
                     
                     
                        În partea a treia, în anexa 10, se introduc următoarele rânduri:
                        
                                    „6307 90 98 
                                 
                                 
                                    – – – – Altele:
                                 
                                 
                                     
                                 
                              
                                     
                                 
                                 
                                    – – – – – Nețesute:
                                 
                                 
                                     
                                 
                              
                                     
                                 
                                 
                                    – – – – – – Măști de protecție pentru față:
                                 
                                 
                                     
                                 
                              
                                    6307909811 
                                 
                                 
                                    – – – – – – – Măști faciale filtrante FFP2 și FFP3 în conformitate cu standardul EN149 și alte măști care filtrează cel puțin 94 % din particulele de 0,3 microni
                                 
                                 
                                    p/st.
                                 
                              
                                     
                                 
                                 
                                    – – – – – – – Altele:
                                 
                                 
                                     
                                 
                              
                                    6307909813 
                                 
                                 
                                    – – – – – – – Măști faciale filtrante FFP1 în conformitate cu standardul EN149 și alte măști care filtrează cel puțin 80 % din particulele de 0,3 microni
                                 
                                 
                                    p/st.
                                 
                              
                                     
                                 
                                 
                                    – – – – – – – – Altele:
                                 
                                 
                                     
                                 
                              
                                    6307909815 
                                 
                                 
                                    – – – – – – – – – Măști medicale pentru față în conformitate cu standardul EN14683 și alte măști care filtrează cel puțin 95 % din particulele de 3,0 microni
                                 
                                 
                                    p/st.
                                 
                              
                                    6307909817 
                                 
                                 
                                    – – – – – – – – – Altele
                                 
                                 
                                    p/st.
                                 
                              
                                    6307909819 
                                 
                                 
                                    – – – – – – Altele
                                 
                                 
                                    —
                                 
                              
                                     
                                 
                                 
                                    – – – – – Altele:
                                 
                                 
                                     
                                 
                              
                                    6307909891 
                                 
                                 
                                    – – – – – – Fabricate manual
                                 
                                 
                                    —
                                 
                              
                                    6307909899 
                                 
                                 
                                    – – – – – – Altele
                                 
                                 
                                    —”
                                 
                              
                  
               (*1)  Coduri statistice TARIC: A se vedea anexa 10.”